pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พม. จัดประชุมเพื่อพิจารณาร่างรายงานผลการดำเนินงานป้องกันและปราบปรามการค้ามนุษย์ของประเทศไทย ปี 2562
วันศุกร์ที่ 6 ธันวาคม 2562
พม. จัดประชุมเพื่อพิจารณาร่างรายงานผลการดําเนินงานป้องกันและปราบปรามการค้ามนุษย์ของประเทศไทย ปี 2562
พม. จัดประชุมเพื่อพิจารณาร่างรายงานผลการดําเนินงานป้องกันและปราบปรามการค้ามนุษย์ของประเทศไทย ปี 2562
เมื่อวันที่ 4 ธ.ค. 62 เวลา 14.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมคณะอนุกรรมการกํากับและติดตามการดําเนินงานป้องกันและปราบปรามการค้ามนุษย์ ครั้งที่ 2/2562 เพื่อพิจารณาร่างรายงานผลการดําเนินงานป้องกันและปราบปรามการค้ามนุษย์ของประเทศไทย ประจําปี 2562 โดยมี นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) และผู้แทนหน่วยงานที่เกี่ยวข้องในการดําเนินงานป้องกันและปราบปรามการค้ามนุษย์ อาทิ กระทรวงยุติธรรม สํานักงานตํารวจแห่งชาติ สํานักงานอัยการสูงสุด สํานักงานศาลยุติธรรม กระทรวงแรงงาน และผู้ทรงคุณวุฒิ จํานวน 60 คน เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
นายจุติ เปิดเผยว่า ที่ประชุมฯ ได้เห็นชอบร่างรายงานผลการดําเนินงานป้องกันและปราบปรามการค้ามนุษย์ของประเทศไทย ประจําปี 2562 เรียบร้อยแล้ว โดยในส่วนของกระทรวง พม. มีผลการดําเนินงานที่สําคัญในการคุ้มครองช่วยเหลือผู้เสียหายจากการค้ามนุษย์ เช่น ผู้เสียหาย จํานวน 1,537 ราย เลือกเข้ารับการคุ้มครองในสถานคุ้มครองของกระทรวง พม. จํานวน 1,463 ราย และอยู่ในสถานคุ้มครองเอกชน จํานวน 74 ราย การเพิ่มช่องทางเข้าถึงบริการและสร้างรายได้ของผู้เสียหายผ่าน Mobile Application "Protect-U" การสร้างทางเลือกให้ผู้เสียหายได้รับการคุ้มครองในสถานคุ้มครองเอกชนการจ่ายเงินชดเชยเยียวยาให้ผู้เสียหายเพื่อเริ่มต้นชีวิตใหม่ จากกองทุนเพื่อการป้องกันและปราบปรามการค้ามนุษย์ จํานวน 9.2 ล้านบาท และการพัฒนาศักยภาพผู้ปฏิบัติงานในการดูแลผู้เสียหายที่มีบาดแผลทางจิตใจ เป็นต้น
นายจุติ กล่าวเพิ่มเติมว่า กระทรวง พม. จะนําร่างรายงานดังกล่าวเสนอต่อคณะกรรมการป้องกันและปราบปรามการค้ามนุษย์ ซึ่งมี พลเอก ประวิตร วงษ์สุวรรณ รองนายกรัฐมนตรี เป็นประธาน ให้ความเห็นชอบ ก่อนนํากราบเรียนนายกรัฐมนตรี (พลเอกประยุทธ์ จันทร์โอชา) เพื่อโปรดพิจารณาต่อไป
รัฐบาลไทย-ข่าวทำเนียบรัฐบาล-ผู้บริหารกระทรวงอุตสาหกรรม ตรวจเยี่ยมและให้กำลังใจเจ้าหน้าที่ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ
วันศุกร์ที่ 11 สิงหาคม 2560
ผู้บริหารกระทรวงอุตสาหกรรม ตรวจเยี่ยมและให้กําลังใจเจ้าหน้าที่ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ
ผู้บริหารกระทรวงอุตสาหกรรม ตรวจเยี่ยมและให้กําลังใจเจ้าหน้าที่ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ ณ บริเวณมณฑลพิธีท้องสนามหลวง
วันนี้ (11 สิงหาคม 2560) รัฐบาลโดยกระทรวงอุตสาหกรรม นําโดยนางสาวนิสากร จึงเจริญธรรม รองปลัดกระทรวงอตุสาหกรรม ตรวจเยี่ยมและให้กําลังใจเจ้าหน้าที่สํานักงานปลัดกระทรวงอุตสาหกรรม ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช ณ บริเวณมณฑลพิธีท้องสนามหลวง
รัฐบาลไทย-ข่าวทำเนียบรัฐบาล-รมว.สธ.เผยนายกรัฐมนตรีห่วงใยและเข้าใจปัญหาโรงพยาบาลขาดสภาพคล่อง อนุมัติงบ 5,000 ล้านบาท ช่วยเหลือ
วันศุกร์ที่ 7 เมษายน 2560
รมว.สธ.เผยนายกรัฐมนตรีห่วงใยและเข้าใจปัญหาโรงพยาบาลขาดสภาพคล่อง อนุมัติงบ 5,000 ล้านบาท ช่วยเหลือ
รัฐมนตรีว่าการกระทรวงสาธารณสุข เผย พลเอกประยุทธ์ จันทร์โอชา นายกรัฐมนตรี ห่วงใยและเข้าใจปัญหาโรงพยาบาลขาดสภาพคล่อง
อนุมัติงบกลางปี 2560 จํานวน 5,000 ล้านบาท ช่วยเหลือเร่งด่วน ส่วนในระยะยาวจะมีการปฏิรูประบบสุขภาพของประเทศเพื่อให้เกิดความยั่งยืน
วันนี้ (7 เมษายน 2560) ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ว่า พลเอกประยุทธ์ จันทร์โอชา นายกรัฐมนตรี มีความห่วงใยเรื่องโรงพยาบาลในสังกัดกระทรวงสาธารณสุขขาดสภาพคล่อง เช้าวันนี้จึงได้เดินทางไปเข้าพบเพื่อหารือ พร้อมผู้แทนสํานักงบประมาณ ทั้งนี้ ในการดูแลสุขภาพประชาชนทั้งประเทศ กระทรวงสาธารณสุขได้รับการสนับสนุนงบประมาณในการทํางานมาโดยตลอด และกระทรวงสาธารณสุขได้พยายามปรับประสิทธิภาพของตัวเองอย่างเต็มที่เพื่อให้การใช้จ่ายงบประมาณคุ้มค่า เกิดประโยชน์สูงสุดต่อประชาชน
อย่างไรก็ตาม เรื่องปัญหาโรงพยาบาลขาดสภาพคล่องไม่ได้เพิ่งเกิดขึ้นในปีนี้ มีปัญหาตั้งแต่เริ่มมีโครงการหลักประกันสุขภาพถ้วนหน้า ที่ผ่านมา ได้ใช้เงินบํารุงโรงพยาบาลมาช่วยตลอด ประคับประคองกันมาเรื่อยๆ พอมาถึงจุดนี้ต้องยอมรับว่า เนื่องจากสภาพสังคมที่เปลี่ยนไป จํานวนผู้สูงอายุเพิ่มมากขึ้น เทคโนโลยีทางการแพทย์ที่เพิ่มขึ้น จํานวนผู้ป่วยก็มีมากขึ้น แต่ขณะที่งบค่าใช้จ่ายรายหัวเพิ่มขึ้นไม่เป็นอัตราส่วนที่เหมาะสมกับสิ่งที่เกิดขึ้นจริงๆ ส่งผลให้เกิดสภาวะการณ์เรื่องรายจ่ายคล่องตัวลดลง ซึ่งท่านนายกรัฐมนตรีได้รับทราบและเข้าใจ โดยได้มีการพูดคุยกับผู้แทนสํานักงบประมาณเป็นที่เรียบร้อยแล้ว และจะมีการดําเนินการ ดังนี้
ในระยะสั้น รัฐบาลจะอนุมัติงบกลางปี 2560 จํานวน 5,000 ล้านบาท ช่วยเหลือเพื่อให้เกิดสภาพคล่อง ส่วนในระยะยาว จะมีการปฏิรูประบบสุขภาพของประเทศ มีโครงการชัดเจนหลายเรื่อง มีการตั้งคณะกรรมการไปแล้วหลายชุด เช่น ชุดหนึ่งอยู่ระหว่างปรับพระราชบัญญัติหลักประกันสุขภาพแห่งชาติ ซึ่งสําคัญมากเป็นแม่บท ในส่วนของการเงินการคลัง และเรื่องอื่นๆ มีหลายภาคส่วนให้คําแนะนํา พร้อมที่จะรับฟังและจะนําสิ่งที่ดีที่สุดมาปฏิรูป ซึ่งรัฐบาลโดยกระทรวงสาธารณสุข ได้ทุ่มเททรัพยากรทุกอย่าง ทั้งคน เงิน เครื่องมือทางการแพทย์เพื่อประโยชน์ของประชาชนโดยตรง ไม่ได้มุ่งหวังให้เกิดกําไร และการที่ทุกฝ่ายช่วยกันเต็มที่จะทําให้ระบบสุขภาพยังยืนอยู่ได้ โดยในอนาคตต้องมีการปฏิรูปเพื่อให้เกิดความยั่งยืน
***************************** 7 เมษายน 2560
รัฐบาลไทย-ข่าวทำเนียบรัฐบาล-นายกรัฐมนตรี ชื่นชมการบริหารจัดการขยะ  ขอให้พัฒนาต่อยอดให้คนในชุมชนมีส่วนร่วม และแปรรูปเพิ่มมูลค่าสร้างรายได้ให้กับชุมชน
วันอังคารที่ 21 มกราคม 2563
นายกรัฐมนตรี ชื่นชมการบริหารจัดการขยะ  ขอให้พัฒนาต่อยอดให้คนในชุมชนมีส่วนร่วม และแปรรูปเพิ่มมูลค่าสร้างรายได้ให้กับชุมชน
นายกรัฐมนตรี ชื่นชมการบริหารจัดการขยะนักศึกษามหาวิทยาลัยนราธิวาสราชนครินทร์  ขอให้พัฒนาต่อยอดให้คนในชุมชนมีส่วนร่วม และแปรรูปเพิ่มมูลค่าสร้างรายได้ให้กับชุมชน
วันนี้ (21 มกราคม 2563) เวลา 08.30 น. ณ มหาวิทยาลัยนราธิวาสราชนครินทร์ ต.โคกเคียน อ.เมืองนราธิวาส จ.นราธิวาส พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พบนักเรียน นักศึกษา และเยี่ยมชมการแสดงผลงาน ประกอบด้วย การบริหารจัดการแลกขยะเป็นภาษีโรงเรียน งานฝีมือปักผ้าของกลุ่มศิลปาชีพ นวดแผนไทย และผลงานนักศึกษามหาวิทยาลัยนราธิวาสราชนครนิทร์
ทั้งนี้ ระหว่างการเยี่ยมชมนายกรัฐมนตรีได้กล่าวชื่นชมแนวคิดการบริหารจัดการขยะ ขอให้พัฒนาต่อยอด ให้ท้องถิ่น และคนในชุมชนมีส่วนร่วมในการจัดการ รวมถึงนําขยะมาแปรรูปเพิ่มมูลค่า สร้างรายได้ให้กับชุมชน ส่วนงานฝีมือปักผ้าขอให้พัฒนาฝีมือให้สวยงามยิ่งๆ ขึ้น นําเอกลักษณ์ของท้องถิ่นมานําเสนอบนผ้าปักเพื่อดึงดูด สร้างจุดขาย เพิ่มรายได้ พร้อมกับขอให้ขยายตลาดออกไปยังพื้นที่ต่างๆ
จากนั้น นายกรัฐมนตรี เป็นประธานการประชุมการพัฒนาเศรษฐกิจและสังคมกลุ่มจังหวัดภาคใต้ และเป็นประธานการประชุมคณะรัฐมนตรีอย่างเป็นทางการนอกสถานที่กลุ่มจังหวัดภาคใต้ชายแดน (นราธิวาส ปัตตานี และยะลา)
---------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงเกษตรฯ ปลื้มเกษตรกรตื่นตัวโหลด App “เกษตรดิจิตอล”
วันพุธที่ 22 มกราคม 2563
กระทรวงเกษตรฯ ปลื้มเกษตรกรตื่นตัวโหลด App “เกษตรดิจิตอล”
กระทรวงเกษตรฯ ปลื้มเกษตรกรตื่นตัวโหลด App “เกษตรดิจิตอล” เกือบหมื่นรายในระยะเวลาไม่ถึงเดือนทั้ง android และ iosฟุ้งตอบโจทย์เกษตรกรยุคใหม่
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่า ตามที่นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์มีนโยบายในการยกระดับการปฏิบัติงานสู่การเป็นกระทรวงที่ก้าวหน้า ทันสมัย โดยใช้เทคโนโลยีเป็นเครื่องในการพลิกโฉมภาคเกษตรกรรม ตั้งแต่ต้นน้ํา กลางน้ํา จนถึงปลายน้ํา เกษตรกรจะต้องได้รับการพัฒนาให้เป็น Smart Farmer ซึ่งจะต้องมีความรู้ความเชี่ยวชาญในการประกอบอาชีพด้านการเกษตรตลอดห่วงโซ่คุณค่าการผลิต ที่สอดคล้องกับวิถีชีวิตและลักษณะการประกอบการของแต่ละบุคคล ให้ความสําคัญในการใช้องค์ความรู้และข้อมูลประกอบการตัดสินใจ มีการตระหนักถึงคุณภาพมาตรฐานและปริมาณตามความต้องการของตลาด รวมถึงความปลอดภัยต่อผู้บริโภคและสิ่งแวดล้อมเป็นสําคัญกระทรวงเกษตรและสหกรณ์ จึงได้พัฒนาโมบายแอปพลิเคชันที่รวบรวมงานบริการด้านการเกษตร องค์ความรู้ด้านการเกษตร และเชื่อมโยงบริการโมบายแอปพลิเคชันของทุกหน่วยงานในสังกัดของกระทรวงและสหกรณ์กว่า 50 แอปพลิเคชันมาไว้ ณ ที่เดียว ในชื่อ “เกษตรดิจิทัล” ซึ่งเปิดให้บริการไปแล้วเมื่อ1 มกราคม 2563นั้น
“โครงการดังกล่าวได้รับความสนใจจากเกษตรกรเกิดความคาดหมาย โดยมีการดาวน์โหลดแอปพลิเคชั่นแล้วจํานวน 8,374 รายแบ่งเป็นระบบ Android 5,111 ราย และ ios 3,263 รายภายในเวลาเพียงไม่ถึงเดือน ซึ่งแอปพลิเคชันเกษตรดิจิตอลจะให้ความสําคัญในการใช้องค์ความรู้และข้อมูลประกอบการตัดสินใจในการทําเกษตรกรรมโดยตระหนักถึงคุณภาพมาตรฐานและปริมาณตามความต้องการของตลาด รวมถึงความปลอดภัยต่อผู้บริโภคและสิ่งแวดล้อม”
โดยภายในแอปพลิเคชัน“เกษตรดิจิทัล” มีข้อมูลจาก 22 หน่วยงาน 52แอปพลิเคชันในสังกัดกระทรวงเกษตรฯ รวมไว้ในแอปพลิเคชันเดียว ซึ่งให้บริการข้อมูลที่สําคัญ 5 หมวดหมู่ ประกอบด้วย 1) บริการด้านการเกษตร ให้บริการข้อมูลเพื่อประกอบการตัดสินใจ ในการวางแผนและบริหารจัดด้านการผลิตสินค้าเกษตร เช่น ข้อมูลด้านเศรษฐกิจการเกษตร ข้อมูลด้านชลประทาน ข้อมูลสนับสนุนการเพาะปลูก เป็นต้น 2) ความรู้ด้านการเกษตร ให้บริการความรู้ด้านการเกษตรในรูปแบบของ Clip VDO ด้านพืช ประมง ปศุสัตว์ และนโยบายการเกษตร 3) ข่าวสารด้านการเกษตร ให้บริการข้อมูลข่าวสารด้านการเกษตร ในรูปแบบ Info Graphic ที่เข้าใจง่าย 4) ราคาสินค้าเกษตร ให้บริการข้อมูลราคาสินค้าเกษตรรายวัน และ5) รวม Application ด้านการเกษตร เชื่อมโยงบริการโมบายแอปพลิเคชันของทุกหน่วยงานในสังกัดของกระทรวงเกษตรฯรวมทั้งการบริการรับฟังข้อคิดเห็น และข้อเสนอแนะต่างๆอีกด้วย
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กสร. เสริมสร้างความรู้ผู้ปฏิบัติงานด้านการเงินการคลังและการพัสดุ เน้นถูกต้อง โปร่งใส ตรวจสอบได้
วันพุธที่ 18 มีนาคม 2563
กสร. เสริมสร้างความรู้ผู้ปฏิบัติงานด้านการเงินการคลังและการพัสดุ เน้นถูกต้อง โปร่งใส ตรวจสอบได้
กรมสวัสดิการและคุ้มครองแรงงาน จัดอบรมเจ้าหน้าผู้ปฏิบัติงานด้านการเงินการคลัง และการพัสดุ
ทั่วประเทศ เน้นสร้างความรู้ความเข้าใจในการปฏิบัติงานที่รวดเร็ว โปร่งใส ตรวจสอบได้ และเกิดประโยชน์สูงสุด
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวในโอกาส
เป็นประธานเปิดการอบรมหลักสูตรการเพิ่มประสิทธิภาพการปฏิบัติงานด้านการเงินการคลังและการพัสดุ
ของกรมสวัสดิการและคุ้มครองแรงงาน รุ่นที่ 2 วันที่ 18 มีนาคม 2563 ณ โรงแรม ดิเอมเมอรัลด์ กรุงเทพฯ ว่า
ปัจจุบันกระทรวงการคลังได้มีการปรับปรุงแก้ไขกฎหมาย ระเบียบ หลักเกณฑ์ด้านการเงินการคลังให้สอดคล้องกับแผนการพัฒนาโครงสร้างพื้นฐานระบบการชําระเงินแบบอิเล็กทรอนิกส์แห่งชาติ (Nation e-Payment Plan) โดยมุ่งเน้นให้หน่วยงานภาครัฐให้การบริการด้านการเงินการคลังได้ถูกต้อง รวดเร็ว โปร่งใส คุ้มค่า
และสามารถตรวจสอบได้ ดังนั้น กสร.จึงต้องพัฒนาทักษะความสามารถของบุคลกรที่ปฏิบัติงานด้านการเงิน
การคลัง และการพัสดุ ให้มีความรู้ความเข้าใจเกี่ยวกับข้อกฎหมายและระเบียบที่เปลี่ยนแปลงดังกล่าว
เพื่อให้สามารถปฏิบัติงานได้อย่างถูกต้องและทันกับสถานการณ์ที่เปลี่ยนแปลง สําหรับการอบรมในครั้งนี้
ได้จัดขึ้นเป็นรุ่นที่ 2 โดยมีผู้เข้ารับการอบรมประกอบด้วยเจ้าหน้าที่ผู้ปฏิบัติงานด้านการเงินการคลังและ
การพัสดุของสํานักงานสวัสดิการและคุ้มครองแรงงานจังหวัดพื้นที่ภาคตะวันออกเฉียงเหนือและเจ้าหน้าที่
จากส่วนกลาง
“กรมสวัสดิการและคุ้มครองแรงงาน มุ่งหวังว่าผู้ผ่านการอบรมจะสามารถนําความรู้ที่ได้รับไปใช้
ในการปฏิบัติงานด้านการเงินการคลัง และการพัสดุได้อย่างถูกต้อง มีประสิทธิภาพ และเกิดประโยชน์สูงสุด
แก่ภาครัฐและประชาชนต่อไป” นายอภิญญากล่าว
รัฐบาลไทย-ข่าวทำเนียบรัฐบาล-รมต.นร. นายเทวัญฯ ลงพื้นที่เยี่ยมพระสงฆ์ สามเณร หลังพบว่าได้รับผลกระทบจากสถานการณ์แพร่ระบาดของเชื้อไวรัสโควิด - 19
วันพฤหัสบดีที่ 9 เมษายน 2563
รมต.นร. นายเทวัญฯ ลงพื้นที่เยี่ยมพระสงฆ์ สามเณร หลังพบว่าได้รับผลกระทบจากสถานการณ์แพร่ระบาดของเชื้อไวรัสโควิด - 19
นายเทวัญ ลิปตพัลลภ รัฐมนตรีประจําสํานักนายกรัฐมนตรี ลงพื้นที่เยี่ยมพระสงฆ์ สามเณร หลังพบว่าได้รับผลกระทบจากสถานการณ์แพร่ระบาดของเชื้อไวรัสโควิด - 19
วันนี้ (9 เมษายน 2563) เวลา 15.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย นายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี นําคณะลงพื้นที่วัดโมลีโลกยาราม แขวงอรุณอมรินทร์ กรุงเทพฯ เพื่อพบปะเยี่ยมเยียนพระสงฆ์และสามเณร หลังสํานักงานพระพุทธศาสนาแห่งชาติตรวจสอบพบว่าพระสงฆ์และสามเณร ได้รับผลกระทบจากสถานการณ์แพร่ระบาดของเชื้อไวรัสโควิด-19 ปัจจุบันพบว่าประชาชนเดินทางเข้ามาทําบุญน้อย และแม้ทางวัดจะได้รับการสนับสนุนจากกองทัพเรือและมูลนิธิพุทธรักษา แต่ก็ไม่เพียงพอต่อปริมาณพระสงฆ์และสามเณรที่มาศึกษาในโรงเรียนปริยัติธรรมของทางวัดประมาณ 400 รูป
รัฐมนตรีประจําสํานักนายกรัฐมนตรี กล่าวว่า การลงพื้นที่ครั้งนี้ได้หารือกับเจ้าอาวาสวัดโมลีโลกยาราม ทางวัดมีการยกเลิกจัดงานวันสําคัญทางศาสนาต่าง ๆ ตามที่รัฐบาลขอความร่วมมือเพื่อหยุดยั้งการแพร่กระจายของเชื้อไวรัสโควิด-19 ประกอบกับการออกบิณฑบาตของพระสงฆ์สามเณร และผู้มีจิตศรัทธาที่มาทําบุญน้อยลง จึงเป็นปัญหาต่อพระสงฆ์สามเณร และพุทธศาสนิกชนในบริเวณนี้ ซึ่งรัฐมนตรีประจําสํานักนายกรัฐมนตรีได้สั่งการให้สํานักงานพระพุทธศาสนาหารือกับวัดหลายแห่งที่ประสบปัญหารวมถึงวัดโมลีโลกยามรามแห่งนี้ด้วย ซึ่งทางรัฐบาลจะหารือเรื่องนี้ในการประชุม ครม. และร่วมหามาตรการที่เหมาะสมในการให้ความช่วยเหลือพระสงฆ์สามเณรต่อไป
.....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โฆษก สธ. เตือนระวังการใช้เครื่องทำน้ำอุ่นระบบแก๊สอาบน้ำหน้าหนาว
วันเสาร์ที่ 14 ธันวาคม 2562
โฆษก สธ. เตือนระวังการใช้เครื่องทําน้ําอุ่นระบบแก๊สอาบน้ําหน้าหนาว
โฆษกกระทรวงสาธารณสุข เตือนระวังการใช้เครื่องทําน้ําอุ่นระบบแก๊สอาบน้ําหน้าหนาว ต้องมีช่องระบายอากาศ หากมีอาการวิงเวียน ปวดศีรษะ มึนงง หายใจลําบาก ได้กลิ่นแก๊สมากผิดปกติให้รีบออกจากห้องน้ําทันที
โฆษกกระทรวงสาธารณสุข เตือนระวังการใช้เครื่องทําน้ําอุ่นระบบแก๊สอาบน้ําหน้าหนาว ต้องมีช่องระบายอากาศ หากมีอาการวิงเวียน ปวดศีรษะ มึนงง หายใจลําบาก ได้กลิ่นแก๊สมากผิดปกติให้รีบออกจากห้องน้ําทันที
วันนี้ (14 ธันวาคม 2562) นายแพทย์ณรงค์ สายวงศ์ รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า ในช่วงหน้าหนาวนักท่องเที่ยวนิยมเดินทางไปท่องเที่ยวภูเขา ดอยสูงทางภาคเหนือและภาคตะวันออกเฉียงเหนือ ตามรีสอร์ทที่พักมักใช้เครื่องทําน้ําอุ่นระบบแก๊ส ซึ่งทําให้เกิดก๊าซคาร์บอนไดออกไซด์และคาร์บอนมอนนอกไซด์ เมื่อสูดดมเข้าไปในปริมาณมากและเป็นเวลานาน จะมีอาการวิงเวียน ปวดศีรษะ มึนงง หน้ามืด หายใจลําบาก คลื่นไส้ อาเจียน ซึม หมดสติ และเสียชีวิตได้ โดยเฉพาะผู้ป่วยโรคหัวใจ โรคโลหิตจาง หอบหืด ถุงลมโป่งพอง ความดันโลหิตสูง เป็นกลุ่มเสี่ยงมีโอกาสเสียชีวิตสูง จึงควรเปิดช่องหรือพัดลมระบายอากาศในระหว่างอาบน้ําทุกครั้ง และเปิดประตูห้องน้ําทิ้งไว้อย่างน้อย 20 นาทีก่อนที่คนต่อไปจะใช้ห้องน้ํา
นายแพทย์ณรงค์กล่าวต่อว่า กรณีไม่มีพัดลมดูดอากาศให้สํารวจว่าประตูห้องน้ํามีช่องระบายอากาศกว้างพอที่อากาศภายนอกจะเข้ามาได้ แต่หากไม่มีทั้งพัดลมดูดอากาศและประตูห้องน้ําปิดทึบ ควรแง้มประตูห้องน้ําระหว่างอาบน้ํา และไม่ควรอาบน้ํานานเกินไป หากถ้ามีอาการผิดปกติหรือได้กลิ่นแก๊สมากผิดปกติ ควรรีบออกจากห้องน้ําทันที นอกจากนี้ จะต้องใช้เฉพาะการอาบน้ํา ไม่นําไปใช้ทําความร้อนภายในห้องพัก ดังกรณีข่าวนักท่องเที่ยวต่างชาติที่จังหวัดเพชรบูรณ์ เปิดเครื่องทําน้ําอุ่นระบบแก๊สทิ้งไว้เพื่อให้ความร้อนเข้ามาในห้องนอน จนทําให้หมดสติ
สําหรับผู้ที่นอนเต็นท์ขอย้ําว่าห้ามจุดเตาผิงไฟในเต็นท์ ซึ่งจะเกิดก๊าซคาร์บอนไดออกไซด์และก๊าซคาร์บอนมอนนอกไซด์จากการเผาไหม้ขังอยู่ภายในเต็นท์ เมื่อหายใจเข้าไปจะทําให้สมองขาดออกซิเจนไปเลี้ยง ง่วงหลับโดยไม่รู้ตัวและเสียชีวิตได้
“ขอให้ประชาชนรับประทานอาหารที่มีประโยชน์ ดื่มน้ําสะอาดวันละ 6-8 แก้ว ออกกําลังกายสม่ําเสมอ นอนหลับพักผ่อนให้เพียงพอ เตรียมร่างกายให้แข็งแรงพร้อมรับการเปลี่ยนแปลงของสภาพอากาศ สวมเสื้อผ้า เครื่องกันหนาวให้ร่างกายอบอุ่นอยู่เสมอ สวมถุงมือถุงเท้า และสวมหมวก ไม่ดื่มเครื่องดื่มแอลกอฮอล์แก้หนาว ผู้ที่มีโรคประจําตัวต้องนํายาที่แพทย์ติดตัวไปด้วย เพื่อให้เดินทางท่องเที่ยวอย่างมีความสุข ช่วยเศรษฐกิจของประเทศ” นายแพทย์ณรงค์กล่าว
************************************** 14 ธันวาคม 2562
รัฐบาลไทย-ข่าวทำเนียบรัฐบาล-รมช.สมชาย ร่วมยินดีในงานฉลอง 50 ปีความสัมพันธ์ระหว่างไทย-UNIDO
วันพฤหัสบดีที่ 4 ตุลาคม 2561
รมช.สมชาย ร่วมยินดีในงานฉลอง 50 ปีความสัมพันธ์ระหว่างไทย-UNIDO
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ร่วมกล่าวแสดงความยินดีในงานฉลองครบรอบ 50 ปีความสัมพันธ์ระหว่างไทย-UNIDO ณ ศูนย์การประชุมสหประชาชาติ ถนนราชดําเนิน
เมื่อวันที่ 3 ต.ค. 61 นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ร่วมกล่าวแสดงความยินดีในงานฉลองครบรอบ 50 ปีความสัมพันธ์ระหว่างไทย-UNIDO โดยมี นายลี ยง ผู้อํานวยการใหญ่องค์การพัฒนาอุตสาหกรรมแห่งสหประชาชาติ (UNIDO) และ นางอีวา แฮเกอร์ เอกอัครราชทูตสาธารณรัฐออสเตรียประจําประเทศไทย ร่วมกล่าวแสดงความยินดี พร้อมด้วยนางสาวนิสากร จึงเจริญธรรม รองปลัดกระทรวงอุตสาหกรรม นายณัฐพล รังสิตพล ผู้อํานวยการสํานักงานเศรษฐกิจอุตสาหกรรม และผู้บริหารกระทรวงอุตสาหกรรม ผู้บริหารของ UNIDO ร่วมเป็นเกียรติ ณ ศูนย์การประชุมสหประชาชาติ ถนนราชดําเนิน
รัฐบาลไทย-ข่าวทำเนียบรัฐบาล-“บิ๊กอู๋”หารือหน่วยเกี่ยวข้อง กำหนดแนวทางที่เหมาะสม ตอบข้อเรียกร้องสมาคมประมง
วันพฤหัสบดีที่ 2 สิงหาคม 2561
“บิ๊กอู๋”หารือหน่วยเกี่ยวข้อง กําหนดแนวทางที่เหมาะสม ตอบข้อเรียกร้องสมาคมประมง
รมว.แรงงาน หารือหน่วยงานที่เกี่ยวข้อง กําหนดแนวทางที่เหมาะสมตามข้อเรียกร้องสมาคมประมง ยืนยันรับฟังทุกฝ่าย นําข้อคิดเห็นมาปรับปรุงให้สอดคล้องตามหลักสิทธิมนุษยชนและยึดแนวปฏิบัติตามมาตรฐานสากล
เมื่อวันที่ 2 สิงหาคม 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน
เป็นประธานการประชุมร่วมกับหน่วยงานที่เกี่ยวข้อง อาทิ กรมประมง กรมเจ้าท่า สมาคมการประมง
แห่งประเทศไทย สมาคมการประมงนอกน่านน้ําไทย และสมาคมการประมงจังหวัดปัตตานี เป็นต้น เพื่อชี้แจงประเด็นกรณีการผลักดันประเทศไทยเข้าเป็นภาคีสัตยาบันอนุสัญญาองค์การแรงงานระหว่างประเทศ (ILO) ฉบับที่ 188 ว่าด้วยการทํางานภาคการประมง ค.ศ.2007 ซึ่งเป็นหนึ่งในข้อเรียกร้องของสมาคมประมงแห่งประเทศไทยที่จะให้รัฐบาลแก้ไขปัญหาจาก IUU Fishing ณ ห้องประชุมรัฐมนตรีว่าการกระทรวงแรงงาน ชั้น 6 อาคารกระทรวงแรงงาน โดยกล่าวว่า สาระสําคัญของอนุสัญญาฯ (ILO) ฉบับที่ 188 ว่าด้วยการทํางานภาคการประมง ค.ศ. 2007 จะทําให้คนงานประมง มีสภาพการทํางานที่มีคุณค่าตามข้อกําหนดขั้นต่ําในการทํางานบนเรือประมง อาทิ มีข้อกําหนดขั้นต่ําในการทํางานที่ชัดเจน ทั้งในเรื่องอายุขั้นต่ํา มีใบรับรองแพทย์ก่อนลงเรือ มีเวลาพักขั้นต่ํา 10 ชั่วโมงจาก 24 ชั่วโมง และ 77 ชั่วโมงใน 1 สัปดาห์มีทะเบียนลูกจ้าง สัญญาจ้าง การจ่ายค่าตอบแทนผ่านระบบบัญชีธนาคาร มีที่พัก อาหาร น้ําดื่มที่เพียงพอเหมาะสม มียารักษาโรคเบื้องต้นกรณีเจ็บป่วย มีช่องทางการติดต่อสื่อสารกับบนฝั่ง มีอุปกรณ์ป้องกันเพื่อความปลอดภัยในการทํางาน ได้รับสิทธิความคุ้มครองด้านการประกันสังคม และเข้าถึงการดูแลรักษาทางการแพทย์ เป็นต้น ซึ่งมีวัตถุประสงค์เพื่อคุ้มครองแรงงานประมง ให้มีสภาพการทํางานและสภาพความเป็นอยู่ในเรือประมงที่เหมาะสม มีความปลอดภัย สอดคล้องกับมาตรฐานสากล ซึ่งจะบังคับใช้กับแรงงานประมงทุกคน เรือประมงทุกลํา
ทุกขนาดที่ทําการประมงเพื่อการค้าเท่านั้น ยกเว้นการทําประมงเพื่อยังชีพ หรือการทําประมงในครัวเรือน
เพื่อค้าขายในชุมชนและการทําประมงเพื่อสันทนาการและสามารถขอยกเว้นการบังคับใช้การทําประมงน้ําจืดในแม่น้ําลําคลองได้
พล.ต.อ.อดุลย์ ฯ กล่าวต่อว่า ส่วนข้อเรียกร้องของสมาคมประมงที่ต้องการให้แก้ไขปัญหาขาดแคลนแรงงานนั้น กระทรวงแรงงาน โดยกรมการจัดหางานมีแนวทางเร่งรัดการนําเข้าแรงงานต่างด้าวสัญชาติ
เมียนมา กัมพูชา และเวียดนามตาม MOU ซึ่งเบื้องต้นประเทศต้นทางมีตําแหน่งให้แล้ว 2,000 คน และข้อเรียกร้องที่ต้องการให้แก้ไขปัญหากฎระเบียบที่ออกมาบังคับใช้กับผู้ประกอบการเรือประมงและไม่สอดคล้องกับการประกอบอาชีพ กรมสวัสดิการและคุ้มครองแรงงานจะออกกฎกระทรวงเพื่อกําหนดอายุขั้นต่ําในการทํางานบนเรือประมง มีเวลาพักขั้นต่ํา มีการจ่ายค่าตอบแทนผ่านระบบบัญชีธนาคาร และการตรวจแรงงาน และข้อเรียกร้องที่ไม่ต้องการเข้าประกันสังคม เนื่องจากไม่สอดคล้องกับวิถีการทําประมง สํานักงานประกันสังคม มีแนวทางให้ลูกจ้างประมงซื้อประกันจากเอกชน เพื่อคุ้มครองกรณีเจ็บป่วย ทุพพลภาพและเสียชีวิตได้ โดยกําหนดให้แรงงานต่างด้าวซื้อประกันสุขภาพ และแรงงานไทยใช้สิทธิบัตรทอง
---------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร - ภาพ/
สํานักประสานความร่วมมือระหว่างประเทศ-ข้อมูล/
2 สิงหาคม 2561
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ให้การต้อนรับ เอกอัครราชทูตสหพันธ์สาธารณรัฐไนจีเรียประจำประเทศไทย
วันพุธที่ 19 กันยายน 2561
ปลัดกระทรวงยุติธรรม ให้การต้อนรับ เอกอัครราชทูตสหพันธ์สาธารณรัฐไนจีเรียประจําประเทศไทย
ปลัดกระทรวงยุติธรรม ให้การต้อนรับ เอกอัครราชทูตสหพันธ์สาธารณรัฐไนจีเรียประจําประเทศไทย
ในวันพุธที่ ๑๙ กันยายน ๒๕๖๑ เวลา ๑๑.๓๐ น.
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
ให้การต้อนรับและหารือข้อราชการกับ
นายอาห์เมด นูฮู บามัลลี เอกอัครราชทูตสหพันธ์สาธารณรัฐไนจีเรียประจําประเทศไทย พร้อมคณะ
โดยมีสาระสําคัญเรื่องความร่วมมือด้านกระบวนการยุติธรรมระหว่างทั้งสองประเทศ
รัฐบาลไทย-ข่าวทำเนียบรัฐบาล-กรุงไทยหนุนผู้ประกอบการ SME ลดดอกเบี้ยเงินกู้ MOR และ MRR ลง 0.25% ต่อปี
วันพุธที่ 14 สิงหาคม 2562
กรุงไทยหนุนผู้ประกอบการ SME ลดดอกเบี้ยเงินกู้ MOR และ MRR ลง 0.25% ต่อปี
ธนาคารกรุงไทยปรับลดอัตราดอกเบี้ยสินเชื่อ MOR  และ MRR ลง 0.25% ต่อปี เพื่อช่วยเหลือและแบ่งเบาภาระให้กับผู้ประกอบการ SME รวมทั้งลูกค้ารายย่อย ให้ประคองตัวและฟื้นตัวจากผลกระทบของสภาวะเศรษฐกิจที่ผันผวน โดยมีผลตั้งแต่วันที่ 15 สิงหาคม 2562 เป็นต้นไป
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ในฐานะธนาคารพาณิชย์ของรัฐ ธนาคารตระหนักถึงความสําคัญของธุรกิจ SME ซึ่งเป็นหนึ่งในกลไกสําคัญของประเทศ โดยเฉพาะในช่วงที่กําลังเผชิญกับภาวะความผันผวนของค่าเงินและสงครามการค้า พร้อมทั้งตอบสนองทิศทางดอกเบี้ยนโยบาย จึงได้ปรับลดอัตราดอกเบี้ยสินเชื่อ MOR และ MRR ลง 0.25% ต่อปี เพื่อช่วยเหลือและแบ่งเบาภาระให้กับผู้ประกอบการ SME รวมทั้งลูกค้ารายย่อย ให้ประคองตัวและฟื้นตัวจากผลกระทบของสภาวะเศรษฐกิจที่ผันผวน โดยมีผลตั้งแต่วันที่ 15 สิงหาคม 2562 เป็นต้นไป ส่งผลให้อัตราดอกเบี้ย MOR และ MRR ของธนาคารเหลือ 6.87% ต่อปี
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ตรวจเยี่ยมพร้อมมอบนโยบายให้กับ สมอ.
วันศุกร์ที่ 23 สิงหาคม 2562
รัฐมนตรีฯ สุริยะ ตรวจเยี่ยมพร้อมมอบนโยบายให้กับ สมอ.
รัฐมนตรีฯ สุริยะ ตรวจเยี่ยมพร้อมมอบนโยบายให้กับ สมอ.
วันนี้ (23 สิงหาคม 2562) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายภิรมย์ พลวิเศษ เลขานุการรัฐมนตรีว่าการกระทรวงอุตสาหกรรม ตรวจเยี่ยมพร้อมมอบนโยบายการดําเนินงานให้แก่สํานักงานมาตรฐานผลิตภัณฑ์อุตสาหกรรม (สมอ.) โดยมีนางสาวนิสากร จึงเจริญธรรม รองปลัดกระทรวงอุตสาหกรรมและหัวหน้าภารกิจด้านส่งเสริมอุตสาหกรรมและผู้ประกอบการ นายวันชัย พนมชัย เลขาธิการ สมอ. พร้อมคณะผู้บริหารให้การต้อนรับพร้อมบรรยายสรุปการดําเนินงาน
นายสุริยะฯ กล่าวว่า ปัจจุบันบทบาทของ สมอ.มีความสําคัญอย่างมาก โดยเฉพาะการคุ้มครองผู้บริโภค ผู้ประกอบการ ที่จะต้องได้รับการดูแลความปลอดภัยที่มีมาตรฐานอย่างถูกต้องครอบคลุม โดยภารกิจของสมอ.เกี่ยวเนื่องกับความปลอดภัยของสินค้า ดังนั้น จึงต้องขอให้เข้มงวดเป็นพิเศษซึ่งหากสินค้ามีมาตรฐานก็จะส่งผลดีต่อผู้ประกอบการเองที่จะสามารถขายสินค้าได้เพิ่มมากขึ้น นอกจากนี้ ขอให้เร่งในด้านการอํานวยความสะดวกเกี่ยวกับการขอใบอนุญาตมาตรฐานต่างๆ เพื่อให้การประกอบธุรกิจสะดวกรวดเร็วขึ้น ขณะเดียวกันก็เกิดประโยชน์สูงสุดกับประชาชนด้วย #กระทรวงอุตสาหกรรม #สมอ.
รัฐบาลไทย-ข่าวทำเนียบรัฐบาล-กรมการขนส่งทางบก แนะนำประชาชนที่เข้าร่วมงานพระราชพิธีฯ เดินทางโดยระบบขนส่งสาธารณะ ให้บริการที่จอดรถฟรี โดยมีรถเฉพาะกิจ Shuttle Bus จากสมาคมผู้ประกอบการรถขนส่งทั่วไทยรับส่ง ณ จุดจอด
วันพุธที่ 25 ตุลาคม 2560
กรมการขนส่งทางบก แนะนําประชาชนที่เข้าร่วมงานพระราชพิธีฯ เดินทางโดยระบบขนส่งสาธารณะ ให้บริการที่จอดรถฟรี โดยมีรถเฉพาะกิจ Shuttle Bus จากสมาคมผู้ประกอบการรถขนส่งทั่วไทยรับส่ง ณ จุดจอด
กรมการขนส่งทางบกขอเชิญชวนผู้ประกอบการและผู้ให้บริการรถโดยสารสาธารณะทุกประเภท ทั้งรถแท็กซี่, รถจักรยานยนต์รับจ้าง, รถโดยสารร่วมทําความดีให้บริการด้วยมิตรไมตรีใจเอื้ออาทร อํานวยความสะดวกประชาชนที่จะเดินทางเข้าร่วมงานพระราชพิธีถวายพระเพลิงพระบรมศพ
ซึ่งขณะนี้ได้รับความร่วมมือจากสมาคมผู้ประกอบการรถขนส่งทั่วไทย “BUS THAI FOR KING” จัดรถเฉพาะกิจ Shuttle Bus จํานวนประมาณ 150 คัน ให้บริการรับ-ส่งฟรี ระหว่างวันที่ 25-27 ตุลาคม 2560 ตั้งแต่เวลา 05.00-24.00 น. และในวันที่ 26 ตุลาคม 2560 ให้บริการตลอด 24 ชั่วโมง รวมทั้งหมด 11 เส้นทาง ได้แก่ 1)กรมการขนส่งทางบก-สนามม้านางเลิ้ง 2)เมืองทองธานี-สนามม้านางเลิ้ง 3)ฟิวเจอร์พาร์ค รังสิต-สนามม้านางเลิ้ง 4)เซ็นทรัล ศาลายา-แยกอรุณอมรินทร์ 5)พุทธมณฑลสาย 4-แยกอรุณอมรินทร์ 6)หมอชิต 2-แยกวิสุทธิกษัตริย์ 7)เมกา บางนา/อิเกีย-บ้านมนังคศิลา 8)ห้างสรรพสินค้า Show DC พระราม 9-บ้านมนังคศิลา 9)เอกมัย-แยกเมอร์รี่คิงส์ 10)เซ็นทรัลพระราม 2-แยกเมอร์รี่คิงส์ 11)สถานีสวนเลียบ-แยกเมอร์รี่คิงส์
อธิบดีกรมการขนส่งทางบก กล่าวเพิ่มเติมว่า สําหรับประชาชนที่เดินทางเป็นหมู่คณะโดยเช่าเหมารถโดยสารไม่ประจําทาง (รถ 30) เมื่อเดินทางเข้าสู่พื้นที่กรุงเทพฯ ในส่วนของรถบัสเช่าเหมาสามารถเข้าไปส่งประชาชนได้ที่จุดจอดรับ-ส่งรถ shuttle bus ทั้ง 5 จุดได้ (แยกอรุณอมรินทร์ แยกวิสุทธิกษัตริย์ สนามม้านางเลิ้ง บ้านมนังคศิลา แยกเมอร์รี่คิงส์) แต่ต้องนํารถออกจากพื้นที่ทันที โดยให้นํารถไปจอดที่จุดจอดรถบัสเช่าเหมา 7 แห่ง ได้แก่ ถนนพุทธมณฑลสาย 1, ถนนพุทธมณฑลสาย 2, ถนนพุทธมณฑลสาย 3, ถนนพุทธมณฑลสาย 4, ถนนกาญจนาภิเษก, ถนนราชพฤกษ์, แยกไฟฉาย-กาญจนาภิเษก ในส่วนของรถตู้เช่าเหมา ให้ส่งผู้โดยสารที่จุดจอดรถยนต์ส่วนบุคคล 11 จุด ได้แก่ เซ็นทรัลพระราม 2, ลานพุทธมณฑลสาย 4, เซ็นทรัลเวสต์เกต บางใหญ่, เซ็นทรัลศาลายา, แอร์พอร์ตลิ้ง มักกะสัน, เมกา บางนา/อิเกีย, ศูนย์นิทรรศการและการประชุมไบเทค บางนา, ฟิวเจอร์พาร์ครังสิต, เมืองทองธานี, ศูนย์ราชการแจ้งวัฒนะ, สโมสรตํารวจ โดยจะมีรถเฉพาะกิจ Shuttle Bus ให้บริการรับส่งฟรีไปยังจุดจอดรับ-ส่งรถ shuttle bus เพื่อเข้าสู่มณฑลพิธีท้องสนามหลวง สอบถามเส้นทางการเดินทาง หรือพบปัญหาจากการใช้บริการรถสาธารณะ Call Center 1584 ตลอด 24 ชั่วโมง อธิบดีกรมการขนส่งทางบก กล่าวในที่สุด